নিজেদের উচ্ছ্বাস গোপন করেননি বিল এবং হিলারি ক্লিন্টন। নিজেদের আনন্দের কথা জানাতে টুইটারকেই বেছে নেন তাঁরা। “এ বছর পরিবারে বড়দিন আগেই এসে গেল। বড় হচ্ছে মার্ক, চেলসি, শার্লটের ছোট্ট পরিবার।”—টুইটারে এমনই মন্তব্য বিলের। নতুন অতিথির সঙ্গে দেখা করতে তাঁরা যে কতটা মুখিয়ে আছেন তা জানাতে ভোলেননি হিলারিও। “নাতি বা নাতনি যেই আসুক তার সঙ্গে দেখা করতে বিল আর আমি, দু’জনেই উদগ্রিব।” টুইটারে নিজের আবেগের কথা এ ভাবেই জানান হিলারি।